Document ID: 32003R2205

Κανονισμός (ΕΚ) αριθ. 2205/2003 της Επιτροπής
της 17ης Δεκεμβρίου 2003
για τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(1), και ιδίως το άρθρο 9 παράγραφος 1 στοιχείο α),
Εκτιμώντας τα ακόλουθα:
(1) Με σκοπό τη συνέχιση της εναρμόνισης με τους διεθνείς κανόνες του Διεθνούς Συμβουλίου Ελαιολάδου και του Codex alimentarius, είναι αναγκαίο να αναθεωρηθούν ορισμένα όρια όσον αφορά τα χαρακτηριστικά των ελαιολάδων και των πυρηνελαίων που περιλαμβάνονται στον κανονισμό (ΕΟΚ) αριθ. 2568/91 της Επιτροπής σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού(2), καθώς και στη συμπληρωματική σημείωση 2 του κεφαλαίου 15 της συνδυασμένης ονοματολογίας που εμφαίνεται στο παράρτημα I του κανονισμού (ΕΟΚ) αριθ. 2658/87.
(2) Ο κανονισμός (ΕΚ) αριθ. 1513/2001 του Συμβουλίου, της 23ης Ιουλίου 2001, που τροποποιεί τον κανονισμό αριθ. 136/66/ΕΟΚ καθώς και τον κανονισμό (ΕΚ) αριθ. 1638/98 σχετικά με την παράταση του καθεστώτος ενισχύσεων και τη στρατηγική για την ποιότητα του ελαιολάδου(3) καθιστά αναγκαία την αναθεώρηση της συμπληρωματικής σημείωσης 2 του κεφαλαίου 15 της συνδυασμένης ονοματολογίας που εμφαίνεται στο παράρτημα I του κανονισμού (ΕΟΚ) αριθ. 2658/87.
(3) Με σκοπό την ευθυγράμμιση των κειμένων, πρέπει να τροποποιηθούν ορισμένες γλωσσικές αποδόσεις του τίτλου της διάκρισης 1509 10 10 της συνδυασμένης ονοματολογίας,
(4) Πρέπει να τροποποιηθεί ο κανονισμός (ΕΟΚ) αριθ. 2658/87.
(5) Οι τελευταίες τροποποιήσεις του κανονισμού (ΕΟΚ) αριθ. 2568/91 εφαρμόζονται από την 1η Νοεμβρίου 2003. Χάριν συνεπείας ο κανονισμός αυτός πρέπει να εφαρμοσθεί από την ίδια ημερομηνία.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός εφαρμόζεται από την 1η Νοεμβρίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 2003.

Labels: 3